იუსტინე II (ბიზანტია)
იუსტინე II (დ. 520 — გ. 5 ოქტომბერი, 578) — ბიზანტიის იმპერატორი 565-578 წლებში. იყო იუსტინიანე I-ის დისწული. იგი ადრე სასახლის დაცვას ხელმძღვანელობდა. იუსტინიანე I-ის სიკვდილის შემდეგ გახდა იმპერატორი. გამოირჩეოდა თავხედობით, სულმოკლეობით, მომხვეჭელობითა და თავაშვებულობით. მან დაკარგა იტალია (569), დამარცხდა სპარსელებთან (574). მეუღლის სოფია-ს რჩევით იშვილა ტიბერიუსი და თანამმართველად გამოაცხადა.